வக்கீல்கள் மற்றும் அடியாட்களுடன் அவர் வலம் வந்த அனிதா (2015): மோசடி செய்யப்பட்டது தொடர்பாக, “பேஸ்புக்’கில், அனிதா குறித்த விவரங்களுடன் சேவியர் பதிவு செய்தார். அதை பார்த்து, சேலத்தை சேர்ந்த சாமி என்பவர், அதே அனிதாவிடம், தான் ஏமாந்த பிரச்னையை தெரிவித்தார். பழைய பொருட்கள் விற்பனை செய்வதாக, இணைய தளத்தில் விளம்பரம் செய்து, தனது மொபைல் போன் மற்றும் “டிவி’யை விற்பதாக அனிதா தந்த விளம்பரத்தை பார்த்து, ஆயிரக்கணக்கில் பணம் அனுப்பி, அவர் ஏமாந்துள்ளார்[2]. சேவியர் மற்றும் சாமி ஆகியோர் கூறுகையில், “பலவிதங்களில் இப்பெண் பலரையும் மோசடி செய்துள்ளார். வேறு யாரும் அவரிடம் ஏமாறாமல் இருக்க வேண்டும். வக்கீல்கள் மற்றும் அடியாட்களுடன் அவர் வலம் வருவதாகத் தெரிகிறது. போலீசிடம் புகார் செய்தாலும், முறையாக விசாரிப்பதில்லை. முதல்வர் தனிப்பிரிவுக்கு அனுப்பிய மனு மீதும் நடவடிக்கை இல்லை. எங்களை போல் பலரும் அவரிடம் பணம் இழந்திருக்க வாய்ப்புள்ளது. அவர், இணைய தளத்தில் தொடர்ந்து விளம்பரம் செய்து வருகிறார். போலீசார், விரைந்து நடவடிக்கை எடுக்க வேண்டும்,’ என்றனர்.